CELEX: 32022R0674
Language: da
Date: 2022-04-22 00:00:00
Title: Kommissionens gennemførelsesforordning (EU) 2022/674 af 22. april 2022 om berigtigelse af gennemførelsesforordning (EU) 2022/95 om indførelse af en endelig antidumpingtold på importen af visse rørfittings af jern eller stål med oprindelse i Folkerepublikken Kina som udvidet til også at omfatte importen af visse rørfittings af jern eller stål afsendt fra Taiwan, Indonesien, Sri Lanka og Filippinerne, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036

25.4.2022   
               
               
                  DA
               
               
                  Den Europæiske Unions Tidende
               
               
                  L 122/31
               
            
         KOMMISSIONENS GENNEMFØRELSESFORORDNING (EU) 2022/674
         af 22. april 2022
         om berigtigelse af gennemførelsesforordning (EU) 2022/95 om indførelse af en endelig antidumpingtold på importen af visse rørfittings af jern eller stål med oprindelse i Folkerepublikken Kina som udvidet til også at omfatte importen af visse rørfittings af jern eller stål afsendt fra Taiwan, Indonesien, Sri Lanka og Filippinerne, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (grundforordningen), særlig artikel 11, stk. 2, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2022/95 (2) indførte Kommissionen en endelig antidumpingtold på importen af visse rørfittings af jern eller stål med oprindelse i Folkerepublikken Kina (»Kina«) som udvidet til også at omfatte importen af visse rørfittings af jern eller stål afsendt fra Taiwan, Indonesien, Sri Lanka og Filippinerne, uanset om varen er angivet med oprindelse i disse lande eller ej.
                  
               
                     (2)
                  
                  
                     Ved artikel 1 i Rådets forordning (EF) nr. 763/2000 (3) blev tre taiwanske producenter Chup Hsin Enterprise Co. Ltd, Niang Hong Pipe Fittings Co. Ltd, og Rigid Industries Co. Ltd. fritaget fra udvidelsen af tolden, da det blev konstateret, at de nævnte virksomheder ikke omgik foranstaltningerne.
                  
               
                     (3)
                  
                  
                     Fritagelsen fra udvidelsen af tolden til at omfatte importen af rørfittings fremstillet af Chup Hsin Enterprise Co. Ltd, Kaohsiung (Taiwan) (Taric-tillægskode A098) og Niang Hong Pipe Fittings Co. Ltd, Kaohsiung (Taiwan) (Taric-tillægskode A100), blev imidlertid ophævet ved Rådets forordning (EF) nr. 803/2009 (4).
                  
               
                     (4)
                  
                  
                     I artikel 2, stk. 1, i gennemførelsesforordning (EU) 2022/95 anføres det fejlagtigt, at importen af de fittings, der er fremstillet af Chup Hsin Enterprise Co. Ltd, Kaohsiung (Taiwan) (Taric-tillægskode A098) og af Niang Hong Pipe Fittings Co. Ltd, Kaohsiung (Taiwan) (Taric-tillægskode A100) fortsat er fritaget for anvendelsen af antidumpingtolden.
                  
               
                     (5)
                  
                  
                     Kommissionen har derfor besluttet at berigtige artikel 2, stk. 1, i gennemførelsesforordning (EU) 2022/95 for at rette den fejl, der er nævnt i betragtning 4. Denne berigtigelse får virkning fra ikrafttrædelsen af gennemførelsesforordning (EU) 2022/95, dvs. den 26. januar 2022.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —
                  
               VEDTAGET DENNE FORORDNING:
         
            Artikel 1
            Artikel 2, stk. 1, i gennemførelsesforordning (EU) 2022/95 affattes således:
            
               
                  »1.   Den endelige antidumpingtold, der indføres ved artikel 1 på import med oprindelse i Folkerepublikken Kina, udvides hermed til også at omfatte importen af samme fittings (i øjeblikket henhørende under Taric-kode: 7307931191, 7307931991 og 7307998092), afsendt fra Taiwan (Taric-tillægskode A999), uanset om varen er angivet med oprindelse i Taiwan, med undtagelse af varer, der er fremstillet af Rigid Industries Co. Ltd, Kaohsiung (Taiwan) (Taric-tillægskode A099).«
               
            
         
         
            Artikel 2
            Medlemsstaternes toldmyndigheder skal rette de toldangivelser, der er antaget fra den 26. januar 2022, og som er påvirket af denne forordnings artikel 1, og med tilbagevirkende kraft opkræve antidumpingtolden på importen af fittings fremstillet af Chup Hsin Enterprise Co. Ltd, Kaohsiung (Taiwan) (Taric-tillægskode A098) og Niang Hong Pipe Fittings Co. Ltd, Kaohsiung (Taiwan) (Taric-tillægskode A100).
         
         
            Artikel 3
            Denne forordning træder i kraft med tilbagevirkende kraft fra den 26. januar 2022.
            Denne forordning er bindende i alle enkeltheder og gælder umiddelbart i hver medlemsstat.
         
         
            Udfærdiget i Bruxelles, den 22. april 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Kommissionens gennemførelsesforordning (EU) 2022/95 af 24. januar 2022 om indførelse af en endelig antidumpingtold på importen af visse rørfittings af jern eller stål med oprindelse i Folkerepublikken Kina som udvidet til også at omfatte importen af visse rørfittings af jern eller stål afsendt fra Taiwan, Indonesien, Sri Lanka og Filippinerne, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 16 af 25.1.2022, s. 36).
         
            (3)  Rådets forordning (EF) nr. 763/2000 af 10. april 2000 om udvidelse af den endelige antidumpingtold, der ved forordning (EF) nr. 584/96 indførtes på importen af visse rørfittings af jern og stål med oprindelse i Folkerepublikken Kina, til også at omfatte importen af visse rørfittings af jern og stål afsendt fra Taiwan, uanset om de er angivet med oprindelse i Taiwan, og om afslutning af undersøgelsen vedrørende importen fra tre taiwanske eksportører (EFT L 94 af 14.4.2000, s. 1).
         
            (4)  Rådets forordning (EF) nr. 803/2009 af 27. august 2009 om indførelse af en endelig antidumpingtold på importen af visse rørfittings af jern og stål med oprindelse i Folkerepublikken Kina og Thailand og varer, der er afsendt fra Taiwan, uanset om de er angivet med oprindelse i Taiwan, og om ophævelse af den fritagelse, som Chup Hsin Enterprise Co. Ltd og Nian Hong Pipe Fittings Co. Ltd er blevet indrømmet (EUT L 233 af 4.9.2009, s. 1).